**Vedtak om eigendel for langtidsopphald i sjukeheim**

Når du bur på sjukeheim, betalar du ein eigendel kvar månad som dekkjer utgifter til helse- og omsorgstenester, kost, losji og medisinar.   
Vi har berekna at eigendelen din kvar månad totalt blir [xx] kroner frå og med [dd. månad åååå].

Kr [flettefelt] blir trekt direkte frå pensjonen frå NAV før du får pensjonen utbetalt.

[I tillegg får du ein månadleg faktura frå Røros kommune på kr [flettefelt] fordi du har andre inntekter utover pensjonen frå NAV.]

**Slik har vi berekna eigendelen din**Vi har berekna eigendelen din ut frå det du har i inntekt og andre personlege økonomiske forhold.

Vi har teke utgangspunkt i opplysningar vi har fått frå deg, og opplysningar vi har henta inn frå Skatteetaten og NAV pensjon.

[regneark]

**Eigendelen kan endre seg**Endringar i grunnbeløpet (G) for NAV pensjon påverkar kva du skal betale i eigendel. Grunnbeløpet blir justert automatisk 1. mai kvart år. Vi sender deg då eit nytt vedtak om kva den nye eigendelen din blir. Dette vedtaket får du vanlegvis i løpet av juli eller august.

**Du må melde frå om endringar i økonomien din**  
Alle endringar i økonomien din påverkar kor mykje du må betale i eigendel. Det kan vere endringar i pensjonen din frå NAV og andre inntekter (for eksempel renter, andre pensjonar, utbetalingar frå KLP eller forsikringsutbetalingar). Derfor er det viktig at du gir oss beskjed om slike endringar så snart som mogleg, slik at vi kan justere den månadlege eigendelen din.

**Årleg etterberekning og sluttoppgjer**   
Kvart år gjer vi ei etterberekning når den nye skattemeldinga kjem. Dersom du har betalt for mykje i eigendel, får du dette beløpet tilbake. Har du betalt for lite, får du krav om innbetaling.

Etterberekninga vil alltid føre til ei justering. Dersom vi har ei fullstendig oversikt over inntektene og skattane dine, blir berekninga meir nøyaktig, og du unngår store etterbetalingar.

Når langtidsplassen din tek slutt, gjennomfører vi eit sluttoppgjer. Fordi vi er avhengige av skattemeldinga for å berekne dette, kan sluttoppgjeret kome opptil eitt og eit halvt år etter at langtidsplassen er avslutta.

**Aktuelle lovverk**Vedtaket er gjort etter

* *lov om kommunale helse- og omsorgstjenester* § 11-2, om vederlag
* *forskrift om egenandel for kommunale helse- og omsorgstjenester*, om vederlag for opphold i institusjon
* *lov om pasient- og brukerrettigheter*, kapittel 7 om klage på enkeltvedtak

**Du kan klage på vedtaket**   
Informasjon om klage finn du i vedlegget «Informasjon om klagerett helse- og omsorgstenester».

## Ta gjerne kontakt dersom du har spørsmål til vedtaket, treng hjelp til å klage eller har behov for annan informasjon.

## Telefon:

## E-post:

Med helsing